ระเบิดเถิดเทิง
ระเบิดเถิดเทิง เป็นรายการซิตคอมควบคู่กับเกมโชว์ ซึ่งผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางสถานีวิทยุโทรทัศน์กองทัพบกทุกวันอาทิตย์ โดยในระยะแรกมีรูปแบบเป็นรายการวาไรตี้ อีก 3 เดือนต่อมาได้เปลี่ยนรูปแบบมาเป็นละครซิตคอม ควบคู่กับเกมโชว์ อันเป็นรูปแบบปัจจุบันของรายการ รายการระเบิดเถิดเทิงออกอากาศครั้งแรกเมื่อวันที่ 7 มกราคม พ.ศ. 2539 ตลอดระยะเวลาที่ระเบิดเถิดเทิงออกอากาศจนถึงปัจจุบัน ช่วงซิตคอมระเบิดเถิดเทิงยุคแรกและยุคต่อๆมา (2553-ปัจจุบัน)ได้มีการปรับเปลี่ยนเนื้อหา และตัวละครอยู่เรื่อย ๆ นับว่าเป็นซิตคอมที่มีการออกอากาศยาวนานที่สุดในประเทศไทย
ระเบิดเถิดเทิงมีการเปลี่ยนชื่อรายการถึง 8 ครั้ง และยังคงชื่อ "ระเบิดเถิดเทิง" ไว้เสมอ (ยกเว้น "ระเบิดเที่ยงแถวตรง")
ในระยะเริ่มแรก ระเบิดเถิดเทิงมีรูปแบบเป็นรายการวาไรตี้ ซึ่งออกอากาศระหว่างวันที่ 7 มกราคม พ.ศ. 2539 ถึง 31 มีนาคม พ.ศ. 2539 มีพิธีกรหลักคือ มยุรา เศวตศิลา และ หนู คลองเตย (ภายหลัง ได้เพิ่ม หม่ำ จ๊กมก และ เกียรติ กิจเจริญ เป็นพิธีกรหลักด้วย จากเดิมที่เป็นเพียงพิธีกรประจำช่วง ฮาระเบิด) มีช่วงต่าง ๆ ดังนี้
เป็นการแสดงตลกของคณะตลก ซึ่งมีคณะตลกหลักเป็นคณะของหม่ำ จ๊กมก ที่นอกจากจะเล่นตลกในช่วงนี้แล้ว ยังมีหน้าที่เป็นพิธีกรประจำช่วงด้วย
เป็นการแสดงดนตรีของวงดนตรี หรือเป็นการแสดงจากดาราซึ่งเป็นระเบิดรับเชิญในสัปดาห์นั้น ช่วงแรกนี้ มีธงชัย ประสงค์สันติ และวงสามโทน เป็นพิธีกรประจำช่วง
เป็นช่วงการสัมภาษณ์แขกรับเชิญที่ร่วมเล่นละครในแต่ละสัปดาห์ พร้อมกับตอบจดหมายจากทางบ้าน โดยจะปรากฏหลังจากละครได้เล่นจบตอนลง
เมื่อรายการระเบิดเถิดเทิงออกอากาศได้เพียงระยะเวลา 3 เดือน ระเบิดเถิดเทิงได้เปลี่ยนรูปแบบมาเป็นละครซิตคอม ควบคู่ไปกับเกมโชว์ในช่วงท้ายรายการ ซึ่งถือเป็นรูปแบบของระเบิดเถิดเทิงในยุคนี้และต่อๆมา โดยพิธีกรหลักนั้น เป็นมยุรา เศวตศิลาเพียงคนเดียว แต่หนู คลองเตย และหม่ำ จ๊กมก ได้เปลี่ยนมาทำหน้าที่เป็นผู้เล่นละครซิตคอม และร่วมเล่นเกมโชว์ด้วยนั่นเอง (ทว่ามยุราก็ได้ร่วมเล่นละครซิตคอมด้วย แต่เป็นเพียงบทสมทบเท่านั้น) ซึ่งเริ่มออกอากาศเป็นครั้งแรกเมื่อวันที่ 7 เมษายน พ.ศ. 2539 จนถึงระเบิดเถิดเทิงในยุคปัจจุบันต่อๆมา
สำหรับช่วงซิตคอมนั้น มีเนื้อหาเกี่ยวกับชุมชนของคนในซอยเถิดเทิง ชุมชนแห่งหนึ่งในประเทศไทย ที่มีเท่งกับโหน่ง เป็นนักเลงคุมซอย (ยุคแรกมีทุ้ย ,ทึ้ง และเท่ง เป็นนักเลงคุมซอย) และตัวละครต่างๆ เช่นเจ๊หม่ำ ,อาโกว ,คุณนายสะอาด ,พ่อมหา ,ตุ่ม และนักแสดงคนอื่นๆที่เข้ามาร่วมแสดงในภายหลังอีก โดยทุกสัปดาห์จะมีเนื้อหาของแต่ละตอนที่ไม่ซ้ำกัน คือแบบตอนเดียวจบ (ยกเว้นบางตอน ที่อาจมีระยะเวลาออกอากาศมากกว่า 1 เทป และในช่วงหลังของระเบิดเถิดเทิง จะมีเนื้อหาที่ต่อเนื่องกัน) และในแต่ละตอนจะมีดารารับเชิญมาร่วมแสดงกับนักแสดงประจำ และมาร่วมเล่นเกมในช่วงท้าย ซึ่งดารารับเชิญคนแรกของระเบิดเถิดเทิงก็คือ สมบัติ เมทะนี ทั้งนี้ ตลอดระยะเวลาที่ระเบิดเถิดเทิงออกอากาศถึงปัจจุบัน ช่วงซิตคอมได้มีการปรับเปลี่ยนเนื้อหา และตัวละครอยู่เรื่อยๆ ตามแต่สภาพในยุคนั้นๆ (ในระเบิดเทียงแถวตรง จนถึงระเบิดเถิดเทิงแดร็กคูล่าหารัก มีเนื้อหาที่ไม่ต่อเนื่องหรือไม่เกี่ยวข้องกับเท่งโหน่ง และซอยเถิดเทิง)
ตั้งแต่ 7 มกราคม 2561 เป็นต้นไป ได้เปลี่ยนรูปแบบมาเป็นละครซิทคอมอย่างเดียว ช่วงเกมระเบิดและเกมตู้ระเบิดสิ้นสุดลงในวันที่ 31 ธันวาคม 2560 ทำให้ระเบิดเถิดเทิงแดร็กคูล่าหารัก ตั้งแต่ตอนที่ 42 เป็นต้นไปไม่มีช่วงเกมระเบิด จนกระทั่ง 4 กุมภาพันธ์ 2561 ได้ปรับเปลี่ยนเป็น ระเบิดเถิดเทิงซอยข้าใครอย่าแตะ เป็นยุคที่ออกอากาศเป็นซิทคอมเพียงอย่างเดียว และการกลับมาของซอยเถิดเทิง
"ดูบทความที่ รายชื่อตัวละครในระเบิดเถิดเทิง"
ฉลองครบรอบ 12 ปี ของรายการระเบิดเถิดเทิงด้วยความพิเศษ คือ มี 12 นางเอกมาร่วมแสดงในแต่ละตอน เริ่ม 1 กุมภาพันธ์ 2552 และสิ้นสุดในวันที่ 12 เมษายน 2552 โดยในแต่ละตอนจะมี 1 นางเอก มาร่วมรายการ แต่มีตอน ท้องสองสองท้อง เพียงตอนเดียว ที่มีถึง 2 นางเอก และตั้งแต่วันที่ 26 เมษายน ได้เพิ่มเป็น 12 หนุ่มสุดฮ็อต สิ้นสุดถึงวันที่ 12 กรกฎาคม 2552
เป็นรายการพิเศษของระเบิดเถิดเทิง ออกอากาศตั้งแต่ปี พ.ศ. 2545 - พ.ศ. 2548 โดยจะเสนอเรื่องราวในตอนพิเศษที่เพิ่มเติมจากเรื่องราวปกติ หรือ เสนอภาพเหตุการณ์ที่น่าสนใจของตอนที่ออกอากาศไปแล้วนำมาเสนออีกครั้ง และตัดช่วงเกมส์ออก
เป็นนักแสดงหลักและนักแสดงสมทบประจำระเบิดเถิดเทิงที่มาร่วมเล่นเกมในช่วงท้ายรายการ แต่ไม่ได้เป็นผู้ดำเนินรายการหลักหรือร่วมแต่อย่างใด ซึ่งภายหลังชาวซอยเถิดเทิงบางคน(ดีใจ , ลิซ่า , ส้มเช้ง และทีน สราวุฒิ) ได้ไปเป็นผู้ดำเนินรายการร่วมตามลำดับ
 มาแทน เด๋อ ดอกสะเดา 
 มาแทน หม่ำ จ๊กมก
ภายหลังช่วงซิทคอมจบ ดารารับเชิญที่แสดงในช่วงซิทคอมตอนนั้นๆ จะต้องมาเล่นเกมในช่วงท้ายของรายการ
มีกติตาการเล่นอยู่ 2 รูปแบบหลักๆ
ซึ่งเกมวางระเบิดรูปแบบนี้ ได้กลับมาใช้อีกครั้งใน ระเบิดเที่ยงแถวตรงยุคหลัง และระเบิดเถิดเทิงสิงโตทองยุคแรก แต่ได้เปลี่ยนชื่อช่วงเป็น เกมลุ้นระเบิด ในช่วงปี 2539-2541 จะมีการหลอกป้ายระเบิดเช่นผู้ที่เลือกป้ายแล้วได้ระเบิด 1-2 ลูกแต่พิธีกรผิดสังเกตว่าลูกระเบิดทั้งหมดยังไม่ครบจำนวนและพิธีกรตรวจดูและปรากฏว่าภายในแผ่นป้ายมีสติ๊กเกอร์ติดอยู่ซึ่งจะมีลูกระเบิดที่มีจำนวนมากเช่นผู้ที่เล่นเกมได้ 1 ลูกเมื่อพิธีกรเปิดสติ๊กเกอร์เจอลูกระเบิดทั้ง 11 ลูกหมายความว่าผู้ที่เล่นเกมได้จำนวนระเบิดถึง 12 ลูกนั่นเอง แต่ในบางครั้งจะใช้โลโก้สัญลักษณ์ของรายการครึ่งรูปเป็นลูกระเบิดหลอกด้วย
ในวันที่ 1 กุมภาพันธ์ ถึง 12 กรกฎาคม 2552 ในช่วง 12 ปีระเบิดเถิดเทิง พิธีกรในรายการ (สิเรียม) จำเป็นจะต้องเลือกแผ่นป้ายด้วย (ในแผ่นป้ายทั้ง 8 แผ่นป้ายจะมีลูกระเบิดอยู่ทั้งหมด 18 ลูก) และได้ตามจำนวนระเบิดในแผ่นป้ายนั้น (จากเดิมมี 1 ลูกแน่นอน) รวมถึงมีรูปภาพของคุณสิเรียมในแผ่นป้ายบอมหมู่ด้วย แต่อย่างไรก็ตามกฎกติกายังคงเดิมอยู่
เกมถอดสลักระเบิดนี้จะมีแผ่นป้ายทั้งหมด 18 แผ่นป้าย(ปี 2541-2542 มีเพียง 15 แผ่นป้าย) โดยในยุคแรกจะแบ่งแผ่นป้ายให้ดารารับเชิญ 9 แผ่นป้าย และพิธีกรร่วม(หม่ำ หนู กิ๊ก) คนละ 3 แผ่นป้าย โดยที่พิธีกรหลัก(มยุรา) ไม่มีแผ่นป้าย
ตั้งแต่วันที่ 6 ตุลาคม 2539 เป็นต้นมา เริ่มมีเกมวางระเบิดก่อนช่วงเกมถอดสลัก ซึ่งจะแบ่งลูกระเบิดแตกต่างกันไปก่อนแล้ว จึงเปลี่ยนการแบ่งแผ่นป้ายใหม่ คือมีแผ่นป้ายทั้งหมด 18 แผ่นป้าย ซึ่งในแต่ละแผ่นป้ายจะเป็น รูปภาพของผู้เล่นเกมคนนั้นๆตามจำนวนลูกระเบิดที่แต่ละคนสะสมไว้ในเกมวางระเบิดเช่น พิธีกร มีระเบิด 1 ลูก จะมี 1 แผ่นป้าย, ดารารับเชิญมีระเบิด 2 ลูก จะมี 2 แผ่นป้าย เป็นต้น กติกาในรอบถอดสลักระเบิดคือ จะให้ดารารับเชิญเลือก 1 แผ่นป้าย แล้วเมื่อเปิดป้ายแล้วเป็นรูปหน้าของใคร คนนั้นจะต้องเข้าไปภายในตู้หรือโดมระเบิด และภายในตู้จะมีสลักระเบิดทั้งหมด 5 สลัก(ปี 2552 ลดสลักระเบิดเหลือเพียง 3 สลัก) ให้ดารารับเชิญเลือกมา 1 สลักระเบิด เพื่อทำการถอดหรือดึงสลักออกมา หากไม่ระเบิด(คือไม่มีอะไรเกิดขึ้น หรือมีดอกไม้แห้งพร้อมกระดาษสีร่วงลงมา) เกมก็จะดำเนินในลักษณะเดียวกันต่อไป จนกว่าผู้เล่นคนสุดท้ายในตู้จะโดนระเบิด(ผู้เล่นภายในตู้จะถูกควันขาวพ่นใส่พร้อมกับแป้งที่ร่วงลงมาโดนตัวผู้เล่นคนนั้น) เป็นอันจบเกม ซึ่งการเปิดแผ่นป้ายนั้นจะมีสัญลักษณ์และเคริ่องหมายดังนี้เมื่อมีการนำเกมถอดสลักระเบิดกลับมาใช้อีกครั้งในปี 2548 เมื่อเปิดป้ายเจอผู้เล่นที่มีเครื่องหมายบวก แขกรับเชิญจะต้องเลือก 1 ใน 6 แผ่นป้ายรูปโลโก้ระเบิดเถิดเทิงอีกฝั่งหนึ่ง ซึ่งแผ่นป้ายนั้นจะมีรูปใบหน้าของนักแสดงชาวซอยเถิดเทิง (ทอมมี่ , กอบโชค , ถนอม ,ทีน(ต่อมาได้ไปเป็นพิธีกรร่วม) ,เก่ง) เพื่อให้เข้าไปในโดมระเบิดพร้อมกับผู้เล่นที่ถูกเปิดป้ายเจอก่อนหน้า กติกานี้ใช้ในวันที่ 2 มกราคม 2548 - 31 ธันวาคม 2549
ต่อมาเมื่อมีการนำป้ายบอมบ์หมู่กลับมาใช้อีกครั้งในปี 2550 จำนวนของป้ายบอมบ์หมู่จะขึ้นนั้นอยู่กับ ลูกระเบิดที่สะสมไว้ในช่วงวางระเบิด (หากสะสมได้ 2 ลูก ก็จะมีป้ายบอมบ์หมู่ 2 ป้าย) กติกานี้ใช้ในวันที่ 7 มกราคม 2550 - 20 กันยายน 2552 หากดารารับเชิญหากดารารับเชิญเลือกแผ่นป้ายแล้วเปิดออกมาเป็นรูปหน้าของตัวเองก็จะต้องเข้าไปในตู้ระเบิดเช่นกัน หากเข้าไปแล้วไม่ระเบิด จะได้รับทองคำ 1 บาท(ต่อมาเปลี่ยนเป็นทองคำมูลค่า 10,000 บาทแทน)ทุกครั้งที่ดารารับเชิญเข้าไปในตู้ระเบิด ยกเว้นในช่วงแรกเริ่ม (7 เมษายน - 29 กันยายน 2539) ที่ไม่มีการทองคำ หรือถ้าดารารับเชิญไม่โดนระเบิด ไม่ว่าจะเข้าไปแล้วหรือไม่ก็ตาม ก็จะได้รับรางวัลพิเศษ เช่น บัตรที่พักรีสอร์ท หรือไม่ก็เป็นเครื่องใช้ไฟฟ้าไป แต่ถ้าดารารับเชิญโดนระเบิด ก็จะไม่ได้รางวัลพิเศษอะไรไป นอกจากนี้ทางรายการได้เปิดให้ผู้ชมทางบ้านส่งไปรษณียบัตรทายผลว่าดารารับเชิญหรือพิธีกรคนใดจะโดนระเบิดเช่นกัน โดยมีเงื่อนไขว่าคนที่ทายนั้น"จะต้องโดนระเบิดคนเดียว"(หากเข้าไปหลายคนเพราะป้ายบวกหรือบอมหมู่ แล้วโดนระเบิดจะถือว่าไม่ได้รางวัล Jackpot) หากทายถูกจะได้รับเงินรางวัล 500,000 บาท หากทายไม่ถูกจะได้รับเงินรางวัล 10,000 บาทแทน(ในช่วงแรกจะมอบทองคำหนัก 1 บาท และถ้าทายผลถูกต้อง จะได้รับทองคำหนัก 12 บาท) (กติกานี้ใช้ในปี 2539 - 2544) แต่ในช่วง 12 ปีระเบิดเถิดเทิงนั้น ทางรายการอนุโลมให้การที่บอมหมู่โดนระเบิดนั้นถือว่าทายถูกด้วย (ซึ่งก็มีเพียงครั้งเดียวเท่านั้นในช่วง 12 ปี ระเบิดเถิดเทิง ที่ทางบ้านทายผลได้ถูกต้อง ซึ่งครั้งนั้นบอมหมู่ก็โดนระเบิดด้วย) (กติกานี้ใช้ในปี 2552)
สำหรับในช่วง 12 ปีระเบิดเถิดเทิง (1 กุมภาพันธ์ 2552 - 12 กรกฎาคม 2552) จะให้พิธีกรเลือกแผ่นป้ายกันเองในลักษณะ เปิดต่อกัน คนที่มีลูกระเบิดสะสมมากที่สุดจะได้เลือกก่อน จากนั้นคนที่ออกมาจากตู้จะเป็นคนเลือกคนถัดไป 
[https://www.youtube.com/watch?v=31KX3HoA69k&t=318s [1]]
[https://www.youtube.com/watch?v=RTzWxJHtuNs [2]]
ไม่ได้มีการสรุปออกมา
รูปแบบเกมนี้ได้ใช้แทนเกมถอดสลักระเบิดชั่วคราว โดยในรอบนี้จะมีแผ่นป้ายทั้งหมด 18 แผ่นป้าย ซึ่งจะมีรูปภาพใบหน้าของพิธีกร,ดารารับเชิญ รวมไปถึงนักแสดงชาวซอยเถิดเทิง (เป๋อ ,ทอมมี่ ,กอบโชค ,ผัดไท ,ลิซ่า ,โชเล่ย์ ,ส้มเช้ง ,กี่เพ้า ,อุ๋ย) โดยดารารับเชิญจะต้องเลือกแผ่นป้ายทั้งหมด 6 แผ่นป้ายเพื่อให้เลือกคนเข้าไปในแคปซูล จากทั้งหมด 6 ตู้ โดยแผ่นป้ายแรกจะเข้าแคปซูลแรก แผ่นป้ายที่ 2 จะเข้าแคปซูลที่ 2 ไปเรื่อยๆจนครบ 6 แผ่นป้าย หลังจากเลือกแผ่นป้ายเสร็จแล้ว พิธีกรหรือผู้เล่นเกมจะสับคัตเอาท์ที่อยู่กลางเวที และแคปซูลจะระเบิดตามที่ได้มีการวางระเบิดในช่วงก่อนหน้านี้
ถ้าดารารับเชิญเปิดเจอรูปภาพของตัวเอง ก็ต้องเข้าไปอยู่ในแคปซูล และถ้าหากแคปซูลไม่ระเบิดจะได้รับทองคำหนัก 1 บาท และจะได้รับของรางวัลเป็นเครื่องซักผ้าจากอีฟ แต่ถ้าหากโดนระเบิด จะไม่ได้รับรางวัลพิเศษใดๆเลย (หากดารารับเชิญไม่ได้เข้าไปอยู่ในแคปซูล จะได้รับเครื่องซักผ้าโดยอัตโนมัติ แต่ไม่ได้ทองคำหนัก 1 บาท ถ้าไม่ได้เข้าแคปซูลระเบิด)
สถิติที่ปรากฏนี้ได้สรุปมาจากวิดิโอบางเทปของระเบิดเถิดเทิงช่วงปี 2546-2547 ที่ได้โพสต์บนเว็ปไซต์ youtube[https://www.youtube.com/playlist?list=PLIHcGGpOfVvki_p7t_v6RcNIkzqSrF8I2 [1]] และข้อมูลก่อนใน วิกิพีเดีย[https://th.wikipedia.org/w/index.php?title=%E0%B8%A3%E0%B8%B0%E0%B9%80%E0%B8%9A%E0%B8%B4%E0%B8%94%E0%B9%80%E0%B8%96%E0%B8%B4%E0%B8%94%E0%B9%80%E0%B8%97%E0%B8%B4%E0%B8%87&oldid=4521159#.E0.B8.AA.E0.B8.96.E0.B8.B4.E0.B8.95.E0.B8.B4.E0.B9.83.E0.B8.99.E0.B8.8A.E0.B9.88.E0.B8.A7.E0.B8.87.E0.B8.96.E0.B8.AD.E0.B8.94.E0.B8.AA.E0.B8.A5.E0.B8.B1.E0.B8.81.E0.B8.A3.E0.B8.B0.E0.B9.80.E0.B8.9A.E0.B8.B4.E0.B8.94 [2]]
เป็นช่วงที่เปลี่ยนมาจาก ระเบิดรับเชิญ ตั้งแต่ปี 2541 โดยเป็นการร่วมสนุกโดยให้ผู้ชมทางบ้านเขียนชื่อนักแสดงรับเชิญและชื่อตอนที่ชื่นชอบ ลงบนไปรษณียบัตรพร้อมสโลแกนของนมสดยี่ห้อหนองโพ โดยจะแบ่งการจับรางวัลเป็น 3 แบบ
ทำการจับรางวัล ซึ่งดาราที่ได้รับการโหวต และผู้โชคดีที่ร่วมโหวตจะได้รับเงินรางวัล 100,000 บาท
อย่างไรก็ดี รางวัลเถิดเทิงอวอร์ด ได้เปลี่ยนการมอบรางวัล เป็นเงินรางวัล 10,000 บาท ให้กับผู้โชคดีในทุกสัปดาห์แทน และผู้โชคดีที่ได้รับเงินรางวัล 100,000 บาท อาจจะไม่ได้โหวตเรื่องที่ได้คะแนนสูงที่สุดเสมอไป
และในช่วงครึ่งปีหลังของปีพ.ศ. 2550 ได้เปลี่ยนชื่อช่วงเป็น "เถิดเทิงโดนใจ สไตล์กาแฟมอคโคน่า ทรีโอ" โดยให้ให้ผู้ชมทางบ้านเขียนชื่อนักแสดงรับเชิญและชื่อตอนที่ชื่นชอบ ลงบนไปรษณียบัตรพร้อมสโลแกนของกาแฟมอคโคน่า ทรีโอ โดยจะจับรางวัลทุกสัปดาห์ ผู้โชคดีจะได้รับทองคำมูลค่า 10,000 บาทพร้อมกิ๊ฟเซตจากผลิตภัณฑ์ เมื่อครบ 6 เดือนจะทำการประกาศผล และมอบรางวัลทองคำมูลค่า 100,000 บาทให้กับดาราที่ได้การโหวตสูงสุด และผู้โชคดีทางบ้าน ซึ่งหลังจากประกาศผลการโหวตในปี 2550 ก็ไม่มีช่วงการโหวตเถิดเทิงอวอร์ตอีกเลย
เป็นซิทคอมสั้นคั่นเวลาของรายการ หลังช่วงซิทคอมระเบิดเถิดเทิงในตอนนั้นจบลง หรือเป็นช่วงต่อจากเกมวางระเบิด เริ่มออกอากาศครั้งแรกเมื่อปี พ.ศ. 2545 ซิทคอมสั้นช่วงแรกของระเบิดเถิดเทิง มีชื่อว่า วอลล์ เพื่อนกัน อะไรเอ่ย โดยออกอากาศจนถึงยุคระเบิดเที่ยงแถวตรง พอย้ายมาช่องเวิร์คพอยท์ก็ไม่มีการออกอากาศซิตคอมสั้นอีกเลย
เป็นช่วงสุดท้ายของรายการหลังจากช่วงถอดสลักระเบิด เป็นการรวมเบื้องหลังมุขหลุดๆ ที่ไม่ได้ออกอากาศในเทปนั้นๆ มาให้ชมกันท้ายรายการ เริ่มออกอากาศตั้งแต่ ปี พ.ศ. 2548 จนถึง พ.ศ. 2555
นอกจากรายการระเบิดเถิดเทิงแล้ว รายการอื่นๆ ในเครือก็นำรูปแบบของรายการไปทำในรูปแบบต่างๆ เช่น ชิงร้อยชิงล้าน ชะชะช่า 2542 (ใช้ชื่อตอนว่า ระเบิดเถิดเทิง ออกอากาศเมื่อวันที่ 24 กุมภาพันธ์ 2542),2543 (ใช้ชื่อตอนว่า ระเบิดเถิดเทิง เตลิดเปิดเปิง ออกอากาศเมื่อวันที่ 5 กรกฎาคม 2543),2544(ใช้ชื่อตอนว่า สามช่า ฮาระเบิดเถิดเทิง ออกอากาศเมื่อวันที่ 4 เมษายน 2544) ,2546 (ครั้งที่ 1 ในตอน รอยไถ...ใคร ได้นำโดมระเบิดและฉากเจ๊หม่ำมาอยู่ในละครเรื่องนี้ ออกอากาศเมื่อวันที่ 8 มกราคม 2546,ครั้งที่ 2 ใช้ชื่อละครว่า ระเบิดเถิดเทิง ออกอากาศเมื่อวันที่ 27 สิงหาคม 2546),2553(ใช้ชื่อตอนว่า นักเลงหัวไม้ กับบ้านไร่เถิดเทิง ออกอากาศเมื่อวันที่ 28 กันยายน 2553), ว้าว ว้าว ว้าว (ใช้ชื่อตอนว่า ระเบิดเถิดเทิง ฉบับสามช่า ออกอากาศเมื่อวันที่ 8 ตุลาคม 2560) ในช่วงละคร และ 20 ปี แก๊ง 3 ช่า (ใช้ชื่อตอนว่า ฮาระเบิดเถิดเทิง ออกอากาศเมื่อวันที่ 31 มีนาคม 2556 โดยในเทปนี้ได้นำมาทั้งละคร ช่วงลุ้นระเบิด และเกมถอดสลักระเบิด)
ฉากในช่วงซิทคอมระเบิดเถิดเทิง ได้สร้างขึ้นภายในสตูดิโอที่ถ่ายทำ ฉากช่วงซิทคอมนี้เป็นการจำลองถึงบรรยากาศของซอยเถิดเทิง ชุมชนแห่งหนึ่งในประเทศไทย มีลักษณะเป็นซอย มีทั้งบ้านเช่า ตึกแถว ร้านค้าต่างๆ ซึ่งภายหลังทางรายการได้ปรับเปลี่ยนฉากและเพิ่มฉากใหม่เพิ่ม ทั้งยังให้มีชาวบ้านหรือบุคคลต่างๆ รวมไปถึงนักแสดงสมทบ เดินไปเดินมาหรือมาขายของอยู่บริเวณฉากเพื่อเพิ่มความสมจริง ซึ่งฉากของระเบิดเถิดเทิงในยุคนี้(2539-2552) มีฉากต่างๆ ดังเช่นเป็นฉากแรกที่ใช้ถ่ายทำ เป็นฉากหลักๆ ที่ทำให้เกิดเหตุการณ์และตอนต่างๆของระเบิดเถิดเทิงขึ้น มีส่วนประกอบเช่น
ส่วนบริเวณหลังร้านเจ๊หม่ำและร้านของเฉื่อยเดิมเป็นฉากหลังบ้านไม้รั้วสังกะสีธรรมดาๆ ต่อมา(2548) ได้ปรับบริเวณดังกล่าวเป็นตึกแถวร้านมินิมาร์ท ร้านขายมอเตอร์ไซด์ ร้านซักอบรีด ร้านของผู้สนับสนุนรายการ ณ ขณะนั้น และยังให้ชาวบ้านไปอยู่บนชั้นสองของบ้านไม้หลังฉาก(ท้ายซอยเถิดเทิง)แล้วหันหน้าบริเวณหลังหน้าต่างซึ่งเปิดออกมา เพื่อให้รับกับมุมกล้องและทำให้ฉากสมจริงมากขึ้นมีฝั่งทั้งสองฝั่งเและหลังฉากเป็นบ้านเรือนไม้ รั้วสังกะสี ฝั่งทางด้านซ้ายของสะพานเป็นร้านมหายาดองของพ่อมหา เป็นบ้านที่อยู่อาศัยของคุณนายสะอาดเมื่อยังอยู่ในซอยเถิดเทิงเป็นบ้านเช่าของพ่อมหา เปิดเป็นร้านเสริมสวยประจำซอยเถิดเทิง มีตุ่มและต่า เป็นเจ้าของร้าน มีแจ๊ซและนิ่มเป็นลูกจ้างร้าน(ต่อมาได้ลาออกทั้งคู่) และยังเปิดเป็นร้านขายเครื่องสำอาง เป็นสถานที่ที่รวมคนในซอยเมื่อมีงานสังสรรค์หรือมีเรื่องเมาท์ต่างๆ ต่อมาแก้วได้มาเฝ้าร้านเต่าซาลอน เพราะตุ่มและเต่าออกจากซอยไปอยู่ต่างประเทศ เมื่อแก้วและโหน่งแต่งงานกันแล้วจึงได้เปลี่ยนแปลงจากร้านซาลอนมาเป็นหอพักชื่อว่าหอพักคู่รักใหม่ ต่อมาเฮียซ้งได้มายึดหอพักคู่รักใหม่ของแก้วและโหน่ง เพราะโหน่งกู้เงินกับเฮียซ้งแล้วไม่เอาเงินมาคืน และหมดสัญญาเช่าร้านเจ๊หม่ำ หอพักนั้นจึงเปลี่ยนมาเป็นร้านขายชำ(ต่อมาทำร้านอินเทอร์เน็ตควบคู่กับขายของชำ)ตั้งอยู่ตรงข้ามกับวัดเถิดเทิง วัดประจำซอยเถิดเทิง ข้างบ้านจะเป็นสะพานไม้ข้ามคลอง(ปัจจุบันเปลี่ยนเป็นสถานีรถไฟฟ้าเถิดเทิง) เดิมเคยเป็นร้านตัดผม บุญยอดเกษา ของยอด ต่อมาเปลี่ยนเป็นค่ายมวย ศ. เถิดเทิง แล้วเปลี่ยนเป็นเป็นร้านทำกรอบพระ และเป็นที่อยู่อาศัยของพ่อมหา เท่ง(เดิมพักอยู่ที่ร้านเต่าซาลอนตอนแต่งงานอยู่กับตุ่ม) และลูกเกลี้ยงลูกชายคนเดียวของเท่งและตุ่ม ต่อมาโหน่งได้มาอาศัยอยู่ด้วยเพราะเลิกกับแก้ว ปัจจุบันบ้านหลังนี้เป็นที่อยู่อาศัยของบัวและบูมซึ่งพ่อมหาได้ฝากให้ดูแลก่อนที่จะไปแสวงบุญที่อินเดีย
แต่เดิมทีสตูดิโอในการถ่ายทำระเบิดเถิดเทิงนั้นจะมีคนดูในสตูดิโอ(คล้ายๆเป็นโชว์การแสดง เหมือนละครสามช่าในชิงร้อยชิงล้าน) และในช่วงถอดสลักระเบิด พิธีกรที่จะเข้าตู้ระเบิดยังดึงเอาผู้ชมในห้องส่งบางคนเข้าไปในตู้ระเบิดด้วย แต่ภายหลังนั้นจะไม่มีคนดูในห้องส่งเนื่องจากเพื่อไม่ให้รู้เรื่องความลับเกี่ยวกับเนื้อหา และการบันทึกถ่ายทำเทปรายการซึ่งอาจจะใช้เวลานาน จึงมีการเปลื่ยนจากเสียงหัวเราะของผู้ชมในสตูดิโอมาเป็นเสียงซาวด์หัวเราะซึ่งได้ตัดต่อเพิ่มหลังการถ่ายทำเทปนั้นเสร็จ และในช่วงปี 2539 - 2547 จะมีเสียงดนตรีสดประกอบในช่วงซิทคอม เพื่อส่งมุขตลกต่างๆ และสร้างสีสันให้ผู้ชมในช่วงนั้นอีกด้วย